PMIndiaData/PMIndiaSum huggingface dataset:
પ્રધાનમંત્રીએ દિલ્હીના ગોકુલપુરીમાં આગની ઘટનાને કારણે થયેલી જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ દિલ્હીના ગોકુલપુરી વિસ્તારમાં આગની ઘટનાને કારણે થયેલી જાનહાનિ પર શોક વ્યક્ત કર્યો છે. એક ટ્વિટમાં, પ્રધાનમંત્રીએ કહ્યું; "દિલ્હીના ગોકુલપુરીમાં થયેલો અકસ્માત હૃદયદ્રાવક છે. હું આ દુર્ઘટનામાં જીવ ગુમાવનારા લોકોના પરિવારો પ્રત્યે મારી ઊંડી સંવેદના વ્યક્ત કરું છું. ભગવાન તેમને આ અપાર દુ:ખ સહન કરવાની શક્તિ આપે." " …
પ્રધાનમંત્રીએ શૂટર અવની લેખારાને પેરાલિમ્પિક્સ ગેમ્સમાં કાંસ્ય પદક જીતવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ શૂટર અવની લેખારાને ટોક્યોમાં પેરાલિમ્પિક્સ ગેમ્સમાં કાંસ્ય પદક જીતવા બદલ અભિનંદન પાઠવ્યા છે. એક ટ્વિટમાં પ્રધાનમંત્રીએ કહ્યું; "ટોક્યો #
પ્રધાનમંત્રીએ પ્રગતિ મારફતે આદાનપ્રદાન કર્યું

પ્રધાનમંત્રી શ્રી નરેન્દ્ર મોદીએ આજે પ્રગતિ મારફતે તેમના ચૌદમા આદાનપ્રદાનની અધ્યક્ષતા કરી હતી. પ્રગતિ એ સક્રિય શાસન અને સમયસર અમલીકરણ માટે આઇસીટી આધારિત મલ્ટિ-મોડલ પ્લેટફોર્મ છે. પ્રધાનમંત્રીએ શાળા શિક્ષણ અને સાક્ષરતા સાથે સંબંધિત ફરિયાદોના સંચાલન અને નિવારણમાં થયેલી પ્રગતિની સમીક્ષા કરી હતી. તેમણે કહ્યું હતું કે, લોકોમાં હવે અપેક્ષા છે કે સરકાર તેમની ફરિયાદોનું નિવારણ કરવા સક્ષમ છે. પ્રધાનમંત્રીએ ખાસ કરીને સંબંધિત અધિકારીઓને વિદ્યાર્થીઓની ફરિયાદોનું નિવારણ કરવા તેમના દ્વારા હાથ ધરવામાં આવેલા પગલાંઓને વ્યવસ્થિત કરવા જણાવ્યું હતું. તેમણે અધિકારીઓને શાળાના બાળકોને પ્રતિકૂળતાનો સામનો ન કરવો પડે તેવી સુનિશ્ચિતતા કરવા ઉપલબ્ધ તમામ ટેકનોલોજીકલ સાધનોનો ઉપયોગ કરવાની સૂચના આપી હતી. તેમણે કહ્યું હતું કે, તેનાથી વિદ્યાર્થીઓને ઉપયોગમાં ઓછામાં ઓછી મુશ્કેલીઓ પડે એ માટે પરીક્ષા કેન્દ્રોના યોગ્ય સ્થળ નક્કી કરવામાં મદદ મળી શકે છે. સુગમ્ય ભારત અભિયાનની પ્રગતિની સમીક્ષા કરતા પ્રધાનમંત્રીએ શાળાઓ, સરકારી ઇમારતો અને રેલવે સ્ટેશનો વગેરેમાં સુલભતા વધારવામાં થયેલી પ્રગતિની પ્રશંસા કરી હતી. તેમણે કેન્દ્ર અને રાજ્ય સરકારોના વિવિધ વિભાગો દ્વારા આ સંબંધમાં દાખવવામાં આવેલી સંવેદનશીલતાની પ્રશંસા કરી હતી. આધાર નોંધણીની પ્રગતિની પ્રશંસા દરમિયાન તે નોંધવામાં આવ્યું હતું કે, આધાર હેઠળ કુલ નોંધણી 150 કરોડ થઈ છે અને વિશેષ ધ્યાન ઉત્તર-પૂર્વના રાજ્યોને આપવામાં આવે છે, જે આ બાબતે પાછળ છે. પ્રધાનમંત્રીએ રાજ્યોને 5થી 18 વર્ષની વયજૂથના બાળકોમાં નોંધણીની પ્રક્રિયાને વેગ આપવા વિનંતી કરી હતી, જેથી તેમને શિષ્યાવૃત્તિઓ અને અન્ય શૈક્ષણિક ફાયદા મળે. પ્રધાનમંત્રીએ પંજાબ, હિમાચલપ્રદેશ, કર્ણાટક, પશ્ચિમ બંગાળ, જમ્મુ અને કાશ્મીર, ઉત્તરપ્રદેશ, આંધ્રપ્રદેશ, સિક્કિમ અને મહારાષ્ટ્ર સહિત કેટલાક રાજ્યોમાં પથરાયેલા માર્ગ, રેલવે અને વીજ ક્ષેત્રોમાં મહત્ત્વપૂર્ણ માળખાગત પ્રોજેક્ટ્સની સમીક્ષા પણ કરી હતી. સમીક્ષા થયેલા પ્રોજેક્ટ્સમાં નાંગલ ડેમ – તલવાડા રેલવે લાઇન સામેલ હતી, જે સૌપ્રથમ 1981-82માં મંજૂર કરવામાં આવી હતી અને ત્યારથી વિલંબિત હતી. પ્રધાનમંત્રી મોદી હિમાચલ પ્રદેશ અને પંજાબના મુખ્ય સચિવોની કામગીરીથી પ્રભાવિત થયા હતા. તેમણે આ પ્રોજેક્ટ વધુ વિલંબ ટાળવા મૂળભૂત સ્તરે કાર્યો સુલભ કરવાની જરૂરિયાત પણ વ્યક્ત કરી હતી.
બાંગ્લાદેશના પ્રધાનમંત્રી સુશ્રી શેખ હસીનાની પ્રધાનમંત્રી શ્રી નરેન્દ્ર મોદી સાથે મુલાકાત

બાંગ્લાદેશના પ્રધાનમંત્રી મહામહિમ સુશ્રી શેખ હસીનાએ 19 ઓગસ્ટ, 2015ના રોજ પ્રધાનમંત્રી શ્રી નરેન્દ્ર મોદીની મુલાકાત લીધી હતી. પ્રધાનમંત્રી સુશ્રી હસીનાએ રાષ્ટ્રપતિ શ્રી પ્રણવ મુખરજીના પત્ની શ્રીમતી શુભ્રા મુખરજીના નિધન પર શોક વ્યક્ત કર્યો હતો. પ્રધાનમંત્રી શ્રી નરેન્દ્ર મોદીએ શ્રીમતી શુભ્રા મુખરજીના અંતિમ સંસ્કારમાં સમ્મિલિત થવા માટે પ્રધાનમંત્રી સુશ્રી હસીનાના ભારત આગમન પર તેમનો આભાર વ્યક્ત કર્યો હતો. આ વર્ષે જુનમાં પોતાની બાંગ્લાદેશ યાત્રાને યાદ કરતા પ્રધાનમંત્રી શ્રી નરેન્દ્ર મોદીએ પ્રધાનમંત્રી સુશ્રી શેખ હસીનાનો આભાર વ્યક્ત કર્યો કે તેમના નેતૃત્વમાં બંને દેશો વચ્ચે સીમા વિવાદ સમજૂતી શાંતિપૂર્ણ રીતે અને સમય પર ક્રિયાન્વિત થઇ ગઈ. પ્રધાનમંત્રી શ્રી નરેન્દ્ર મોદીએ બીબીઆઈએન મોટર વાહન સમજૂતી પર હસ્તાક્ષર કરવા માટે પ્રધાનમંત્રી સુશ્રી હસીનાનું સ્વાગત કર્યું અને એ વાત પર સહમતી વ્યક્ત કરી કે ક્ષેત્રીય સંપર્કતાને વધારવા માટેના ઉપાયોને મજબુત કરાશે. પ્રધાનમંત્રી શ્રી નરેન્દ્ર મોદીએ જેમ બને તેમ ઝડપથી ભારતની સતાવાર યાત્રા પર આવવા માટે પ્રધાનમંત્રી સુશ્રી શેખ હસીનાને આમંત્રિત કર્યા હતા. પ્રધાનમંત્રી સુશ્રી હસીનાએ આ આમંત્રણ સ્વીકાર કરી લીધું છે.
મંત્રીમંડળે ભારત અને જોર્ડન વચ્ચે શ્રમ શક્તિનાં ક્ષેત્રમાં સહયોગ સ્થાપિત કરવા માટેનીસમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારત અને જોર્ડન વચ્ચે શ્રમ શક્તિનાં ક્ષેત્રમાં સહયોગ સ્થાપિત કરવા વિશે સમજૂતીકરાર (એમઓયુ)ની દરખાસ્તને મંજૂરી આપી હતી. આ સમજૂતીનો ઉદ્દેશ બંને પક્ષો વચ્ચે કરાર આધારીત રોજગારીનાં વહીવટમાં સર્વોત્તમ પ્રયાસોને પ્રોત્સાહન આપવા, ભરતી પ્રક્રિયામાં નવીન સુધારાને પ્રતિબંધિત કરવા અને જોર્ડનમાં ભારતીય મજૂરોનાં સંરક્ષણ અને કલ્યાણને પ્રોત્સાહન આપવાનો છે. ભારતીય શ્રમ શક્તિની ભરતી માટે ઓનલાઇન પોર્ટલનાં ઉપયોગમાં બંને પક્ષો વચ્ચે સહયોગ સ્થાપિત કરીને વધારે પારદર્શકતા લાવી શકાશે અને ભરતી પ્રક્રિયામાં ભ્રષ્ટાચારને અટકાવવામાં મદદ મળશે. આ એમઓયુ પાંચ વર્ષ માટે માન્ય રહેશે, જેમાં સંયુક્ત ટેકનિકલ સમિતિનાં માધ્યમથી ઓટોમેટિક નવીનીકરણ અને એક નિરીક્ષણ તંત્રની જોગવાઈ સામેલ કરવામાં આવી છે.
પ્રધાનમંત્રી 5મી ઑક્ટોબરે લખનૌમાં ‘આઝાદી@75-નૂતન શહેરી ભારત: શહેરી દ્રશ્યપટનું થઈ રહેલું રૂપાંતર’ પરિષદ-કમ-એક્સ્પોનું ઉદઘાટન કરશે

પ્રધાનમંત્રી શ્રી નરેન્દ્ર મોદી 5મી ઑક્ટોબર 2021ના રોજ સવારે 10:30 કલાકે ઉત્તર પ્રદેશના લખનૌમાં ઇન્દિરા ગાંધી પ્રતિષ્ઠાન ખાતે ‘આઝાદી@75- નૂતન શહેરી ભારત: શહેરી દ્રશ્યપટનું થઈ રહેલું રૂપાંતર’ પરિષદ-કમ એક્સ્પોનું ઉદઘાટન કરશે. પ્રધાનમંત્રી ઉત્તર પ્રદેશના 75 જિલ્લાઓમાં 75000 લાભાર્થીઓને પ્રધાનમંત્રી આવાસ યોજના-શહેરી (પીએમએવાય-યુ)ના આવાસોની ચાવી ડિજિટલી સુપરત કરશે અને ઉત્તર પ્રદેશમાં આ યોજનાના લાભાર્થીઓ સાથે વર્ચ્યુઅલી સંવાદ પણ કરશે. તેઓ સ્માર્ટ સિટીઝ મિશન અને અમૃત હેઠળ ઉત્તર પ્રદેશની 75 શહેરી વિકાસની પરિયોજનાઓનું ઉદઘાટન/ભૂમિપૂજન કરશે; લખનૌ, કાનપુર, વારાણસી, પ્રયાગરાજ, ગોરખપુર, ઝાંસી અને ગાઝિયાબાદ સહિત સાત શહેરો માટે ફેમ-2 હેઠળ 75 બસોને લીલી ઝંડી આપશે; આવાસ અને શહેરી બાબતોના મંત્રાલયના વિવિધ મુખ્ય મિશનો હેઠળ અમલી કરાયેલ 75 પરિયોજનાઓને સમાવતી એક કૉફી ટેબલ બૂકનું વિમોચન કરશે. તેઓ એક્સ્પોમાં સ્થપાઈ રહેલ ત્રણ પ્રદર્શનોની મુલાકાત પણ લેશે. પ્રધાનમંત્રી લખનૌમાં બાબાસાહેબ આંબેડકર યુનિવર્સિટી(બીબીએયુ)માં શ્રી અટલ બિહારી વાજપેયી પીઠની સ્થાપનાની જાહેરાત પણ કરશે. આ અવસરે ઉત્તર પ્રદેશના રાજ્યપાલ અને મુખ્ય મંત્રીની સાથે કેન્દ્રીય સંરક્ષણ મંત્રી, કેન્દ્રીય આવાસ અને શહેરી બાબતોના મંત્રી ઉપસ્થિત રહેશે. કૉન્ફરન્સ-કમ એક્સ્પો વિશે ‘આઝાદી કા અમૃત મહોત્સવ’ના ભાગરૂપે આવાસ અને શહેરી બાબતોના મંત્રાલય દ્વારા આ કૉન્ફરન્સ-કમ-એક્સ્પોનું આયોજન 5મીથી 7મી ઑક્ટોબર, 2021 દરમ્યાન થઈ રહ્યું છે. તેનો થીમ ઉત્તર પ્રદેશમાં લવાયેલા રૂપ-દેખાવના ફેરફારો પર ખાસ ધ્યાન કેન્દ્રીત કરીને શહેરી દ્રશ્યપટના થઈ રહેલા રૂપાંતર પર છે. આ કૉન્ફરન્સ-કમ-એક્સ્પોમાં તમામ રાજ્યો/કેન્દ્ર શાસિત પ્રદેશો ભાગ લેશે જે વધુ પગલાં માટે અનુભવની વહેંચણી, પ્રતિબદ્ધતા અને દિશામાં મદદરૂપ થશે. પરિષદ-કમ-પ્રદર્શનમાં ત્રણ પ્રદર્શનો સ્થપાઇ રહ્યા છે જે આ મુજબ છે: ‘ન્યુ અર્બન ઇન્ડિયા’ (નૂતન શહેરી ભારત)ના શીર્ષક હેઠળ રૂપાંતરિત શહેરી મિશનોની સિદ્ધિઓ અને ભાવિ યોજનાઓને દર્શાવાશે. મુખ્ય-ફ્લેગશિપ અર્બન મિશન હેઠળની છેલ્લા સાત વર્ષોની સિદ્ધિઓ એ ઉજાગર કરશે અને ભાવિ માટેનાં આલેખનો પ્રદર્શિત કરશે. ગ્લોબલ હાઉસિંગ ટેકનોલોજી ચૅલેન્જ-ઇન્ડિયા (જીએચટીસી-ઇન્ડિયા) હેઠળ ઘરઆંગણે સ્વદેશી રીતે વિક્સાવાયેલી અને નવીન બાંધકામ ટેકનોલોજીઓ, સામગ્રીઓ અને પ્રક્રિયાઓ સાથેનું 75 નવીન પ્રકારની બાંધકામની ટેકનોલોજીઓ પરનું ‘ઇન્ડિયા હાઉસિંગ ટેકનોલોજી મેલા’ (આઈએચટીએમ)ના નામે પ્રદર્શન. ફ્લેગશિપ અર્બન મિશનો હેઠળ 2017 બાદ ઉત્તર પ્રદેશના દેખાવને પ્રદર્શિત કરતું પ્રદર્શન અને યુપી@75: ઉત્તર પ્રદેશમાં શહેરી દ્રશ્યપટની થઈ રહેલી કાયાપલટ’ એ થીમ પર ભાવિ આલેખનો રજૂ થશે. આ પ્રદર્શન કેન્દ્રીય આવાસ અને શહેરી બાબતોના મંત્રાલયના વિવિધ મુખ્ય શહેરી મિશનો હેઠળ અત્યાર સુધીની સિદ્ધિઓ રજૂ કરશે. પ્રદર્શનોનાં વિષયો સ્વચ્છ શહેરી ભારત, જળ સલામત શહેરો, તમામને આવાસ, બાંધકામ ટેકનોલોજીઓ, સ્માર્ટ સિટી વિકાસ, ટકાઉ મૉબિલિટી અને આજીવિકાની તકોને ઉત્તેજન આપતા શહેરો છે. આ પરિષદ-કમ-પ્રદર્શન જાહેર જનતા માટે બે દિવસ- છઠ્ઠીથી સાતમી ઑક્ટોબર 2021 માટે ખુલ્લું રહેશે.
પ્રધાનમંત્રીએ ડૉ. એ.પી.જે. અબ્દુલ કલામને તેમની જન્મ જયંતિ પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ ભૂતપૂર્વ રાષ્ટ્રપતિ ડૉ. એ.પી.જે. અબ્દુલ કલામને તેમની જન્મ જયંતી પર શ્રદ્ધાંજલિ અર્પણ કરી હતી. પ્રધાનમંત્રીએ કહ્યું હતું કે, “આપણા પ્રિય ભૂતપૂર્વ રાષ્ટ્રપતિ ડૉ. એ.પી.જે. અબ્દુલ કલામનું તેમની જન્મ જયંતિ પર સ્મરણ કરું છું. તેમના પ્રીતિકર વ્યક્તિત્વથી લાખો લોકોને પ્રેરણા મળી.”
પ્રધાનમંત્રીએ હ્યુસ્ટનમાં શીખ સમુદાયનાં સભ્યો સાથે ચર્ચા કરી

પ્રધાનમંત્રી શ્રી નરેન્દ્ર મોદીએ આજે ટેક્સાસનાં હ્યુસ્ટનમાં શીખ સમુદાયનાં સભ્યો સાથે વાતચીત કરી હતી. શીખ સમુદાયનાં સભ્યોએ પ્રધાનમંત્રીને ઉષ્માસભર આવકાર આપ્યો હતો. આ વાતચીત દરમિયાન સમુદાયનાં સભ્યોએ પ્રધાનમંત્રીનો ભારત સરકારે દેશ અને શીખ સમુદાયનાં સંપૂર્ણ વિકાસ માટે લીધેલા પથપ્રદર્શકો નિર્ણયો લેવા બદલ આભાર માન્યો હતો. પ્રધાનમંત્રીએ ટ્વીટ કર્યું હતું કે, “મને હ્યુસ્ટનમાં શીખ સમુદાય સાથે ઉત્કૃષ્ટ આદાનપ્રદાન કરવાની તક મળી હતી. મને ભારતનાં વિકાસ માટે તેમનો ઉત્સાહ જોઈને ખુશી થઈ!”
સાઉદી અરેબિયાના ક્રાઉન પ્રિન્સની ભારતની મુલાકાત પ્રસંગે પ્રધાનમંત્રીનું અખબારી નિવેદન

યોર રોયલ હાઈનેસ મોહમ્મદ બિન સલમાન બિન અબ્દુલઅઝીઝ અલ-સઉદ સદેકી, મરહબા, બિકુમ ફિલ હિંદ, મિત્રો, ભારતમાં તેમની પ્રથમ રાજકીય મુલાકાત પ્રસંગે રોયલ હાઈનેસ અને તેમના પ્રતિનિધિ મંડળનુ સ્વાગત કરતાં મને ખૂબ જ આનંદ થાય છે. ભારત અને સાઉદી અરબના આર્થિક, સામાજીક અને સ્સંસ્કૃતિક સંબંધ સદીઓ જૂના છે. આ સંબંધો હંમેશાં સુમેળ -ભર્યા અને મૈત્રી -પૂર્ણ રહ્યા છે. અમારા લોકોની વચ્ચેનો ઘનિષ્ઠ અને નિકટનો સંપર્ક અમારા દેશો માટે એક સજીવ સેતુ એટલે કે
સંસદ ખાતે રેટ્રોફિટ ઇલેકટ્રીક બસના પ્રયોગ વખતે પ્રધાનમંત્રી દ્વારા કરવામાં આવેલું સંબોધન

આદરણીય સ્પીકર મહોદયા, દુનિયામાં પર્યાવરણની ચર્ચા તો લાંબા અરસાથી કરવામાં આવતી હતી પરંતુ છેલ્લા અમુક વર્ષોથી સામાન્ય માનવીના જીવનમાં તેની અસર અનુભવાઇ રહી છે. નકારાત્મક અસર અનુભવાઇ રહી છે અને તેના કારણે એક તરફ પર્યાવરણ એક ચિંતાનો વિષય બન્યો છે અને માનવ જાતિની સામે પડકાર છે કે આ સમસ્યાના સમાધાન માટે આપણે કેવા પ્રકારનો રસ્તો શોધીએ. હાલમાં પેરિસમાં
મંત્રીમંડળે કંપની (બીજો સુધારો) વિધેયક, 2019ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે કંપની કાયદા, 2013માં સુધારો લાવવા માટે કંપની (બીજો સુધારો) વિધેયક, 2019ને મંજૂરી આપી છે. આ વિધેયક અંતર્ગત નાદારીના એવા કેસો કે જેને હેતુપૂર્વક નિર્ધારિત કરી શકાય, જે અન્યથા છેતરપિંડીના ઇરાદાથી નથી અથવા મોટાપાયે જાહેરહિતમાં સંડોવાયેલ નથી તેની ગુનાખોરી દૂર કરશે. તેનાથી દેશમાં ગુનાખોરીમાં ન્યાય પ્રણાલીને આગળ ધરાવવામાં મદદ મળી શકશે. આ વિધેયકના કારણે કાયદાનું પાલન કરનારી કોર્પોરેટ કંપનીઓને કામ કરવામાં વધુ સરળતા કરી આપશે. અગાઉ, કંપની (સુધારો) વિધેયક, 2015માં કાયદાની કેટલીક ચોકક્સ જોગવાઇઓમાં સુધારો કરવામાં આવ્યો હતો જેથી કાયદાની વિવિધ જોગવાઇઓના અમલીકરણમાં પડતી સમસ્યાઓનો નિકાલ લાવી શકાય.
પ્રધાનમંત્રીએ ડૉ. શ્યામા પ્રસાદ મુખરજીને તેમની જન્મ જયંતિ પર શ્રદ્ધાંજલી આપી

પ્રધાનમંત્રી શ્રી નરેન્દ્ર મોદીએ ડૉ. શ્યામા પ્રસાદ મુખરજીને તેમની જન્મ જયંતિ પર શ્રદ્ધાંજલી આપી છે. પ્રધાનમંત્રીએ કહ્યું કે, “હું ડૉ. શ્યામા પ્રસાદ મુખરજીને તેમની જન્મ જયંતિ પર નમન કરું છું. ડૉ. શ્યામા પ્રસાદ મુખરજીને એક શ્રેષ્ઠ શિક્ષણવિદ, એક અદભૂત પ્રશાસક અને એક મજબૂત વ્યક્તિ તરીકે યાદ કરાય છે કે જેઓ ભારતની સ્વતંત્રતા અને એકતા માટે લડ્યા હતા.” “”
પ્રધાનમંત્રી સંસદ ભવનમાં રેટ્રોફિટ ઈલેકટીક બસ લોચિંગ કાર્યક્રમમાં હાજરી આપી

પ્રધાનમંત્રી શ્રી નરેન્દ્ર મોદી આજે સંસદ ભવન પરિસરમાં રેટ્રોફિટ ઈલેકટ્રીક બસ લોન્ચ કરવાના સમારોહમાં સામેલ થયા. આ બસ ડિઝલ બસમાંથી બેટરી ચાલિત બસમાં બદલવામાં આવી છે. આ સડક પરિવહન તથા રાજમાર્ગ મંત્રાલયની પહેલ છે અને તેનો ઉદેશ્ય સંસદ સદસ્યોના આવન-જાવન માટે સ્વચ્છ અને પ્રદૂષણ મુકત વાહનવ્યવહાર વ્યવસ્થા ઉપલબ્ધ કરાવવાનો છે. પ્રધાનમંત્રીએ થોડા સમય માટે બસમાં યાત્રા કરી અને બસની ચાવી લોકસભા અધ્યક્ષ શ્રીમતી સુમિત્રા મહાજનને ભેટ આપી. પ્રધાનમંત્રીએ આ પ્રસંગે કહ્યું કે પર્યાવરણ પર લાંબા સમયથી ચર્ચા રહી છે પરંતુ હાલના દિવસોમાં સાધારણ આદમી પર્યાવરણના નુકસાનના પ્રભાવને અનુભવી રહ્યા છે. પ્રધાનમંત્રીએ પેરિસના સીઓપી-21 શિખર સંમેલનની ચર્ચા કરતા ત્યાં ઉઠાવાયેલા બે પ્રમુખ પગલાનો ઉલ્લેખ કર્યો. તેમાથી એક છે ‘મિશન ઈનોવેશન’. તેનો ઉદેશ્ય ગ્રીન ટેકનોલોજીના વિકાસની દિશામાં કામ કરવાનું છે. મિશન ઈનોવેશનને સંયુકત રૂપથી અમેરીકા, ફ્રાન્સ તથા ભારતના બિલ તથા મિલિન્ડા ગેટ્સ ફાઉન્ડેશનની સહાયતાથી લોન્ચ કરવામાં આવ્યું છે. બીજું મહત્વપૂર્ણ પગલું સૂર્યપ્રકાશથી સંપન્ન દેશોનું આંતરરાષ્ટ્રીય સૌર ગઠબંધન છે. પ્રધાનમંત્રીએ કહ્યું કે તેનું મુખ્યાલય નવી દિલ્હીમાં હશે. પ્રધાનમંત્રીએ બસ લોન્ચ કરવામાં કેન્દ્રીય સડક પરિવહન તથા રાજમાર્ગ મંત્રી શ્રી નિતિન ગડકરીના પ્રયાસોની પ્રશંસા કરી. પ્રધાનમંત્રીએ ઉદ્યોગપતિઓને ભારતમાં સસ્તી અને કારગર ઈલેકટ્રીક બેટરી બનાવવાનું આહવાન કર્યું. તેનાથી સ્વચ્છ જન પરિવહનની દિશામાં તેજી આવશે. લોકસભા અધ્યક્ષ શ્રીમતી સુમિત્રા મહાજન, કેન્દ્રીય મંત્રી શ્રી નિતિન ગડકરી, શ્રી વૈંકેયા નાયડુ, શ્રી પ્રકાશ જાવડેકર તથા મોટી સંખ્યામાં સંસદ સભ્યો આ પ્રસંગે ઉપસ્થિત હતા.
સચિવોના પ્રથમ સમૂહે પ્રધાનમંત્રી સમક્ષ વિચાર તેમજ અભિપ્રાય રજૂ કર્યા

વહીવટી અને વિભિન્ન ક્ષેત્રોમાં ધરમૂળ પરિવર્તન લાવવા માટે પ્રધાનમંત્રી દ્વારા સચિવોના વિચારો પ્રસ્તુત કરવા માટે પ્રોત્સાહિત કરવાના નિરંતરતામાં સચિવોના પ્રથમ સમૂહે (8 સમૂહોમાંથી) ઉર્જા સંરક્ષણ અને દક્ષતાના સંદર્ભમાં પ્રધાનમંત્રી સમક્ષ વિચાર અને અભિપ્રાય રજૂ કર્યા. આ અવસર પર પ્રધાનમંત્રી શ્રી નરેન્દ્ર મોદી અને કેન્દ્રીય મંત્રી શ્રી રાજનાથ સિંહ, શ્રી અરૂણ જેટલી, શ્રીમતી સુષ્મા સ્વરાજ, નીતિ આયોગના ઉપાધ્યક્ષ શ્રી અરવિંદ પનગડિયા ઉપરાંત ભારત સરકારના બધા સચિવો ઉપસ્થિ હતા. પ્રસ્તુતીકરણ દરમિયાન અને ત્યારબાદ પ્રધાનમંત્રી સહિત શ્રોતાઓમાંથી કેટલાક સભ્યોએ પ્રસ્તુતીકરણના વિષયની બાબતમાં કેટલાક પ્રશ્નો પૂછ્યા અને પોતાના અભિપ્રાયો આપ્યા. પ્રધાનમંત્રીએ પ્રસ્તુતીકરણની પ્રશંસા કરી અને કહ્યું કે સચિવોને પોતાનું કાર્ય ઘણી હદ સુધી તેમની પરિકલ્પનાના અનુરૂપમાં પૂર્ણ કર્યું છે. તેમણે હસ્તક્ષેપો અને અભિપ્રાયોની પ્રશંસા કરી તથા પ્રસ્તુતીકરણમાં સામેલ બધા લોકોને આભિનંદન આપ્યા.
પ્રધાનમંત્રીએ ગુજરાતમાં સરદાર સરોવર ડેમ ખાતે ‘નમામિ નર્મદા’ ઉત્સવમાં હાજરી આપી

પ્રધાનમંત્રી નરેન્દ્ર મોદીએ આજે ગુજરાતના કેવડિયા ખાતે ‘નમામિ નર્મદા’ ઉત્સવમાં હાજરી આપી હતી. આ ઉત્સવ ગુજરાત સરકાર દ્વારા ડેમ તેની 138.68 મીટરની સંપૂર્ણ સપાટી સુધી ભરાવાના ઉપલક્ષ્યમાં ઉજવવામાં આવી રહ્યો છે. 2017માં ડેમની ઊંચાઇ વધાર્યા બાદ પ્રથમ વખત 16મી સપ્ટેમ્બરની સાંજે જળસપાટી તેની સર્વોચ્ચ સપાટી પર પહોંચીહતી. પ્રધાનમંત્રીએ ડેમના સ્થળે ગુજરાતની જીવાદોરી સમાન નર્મદા નદીના પાણીનું સ્વાગત કરવા પૂજા-અર્ચના પણ કરી હતી. બાદમાં પ્રધાનમંત્રીએ કેવડિયામાં ખલવાની ઇકો-પ્રવાસન સ્થળ અને થોર ઉદ્યાનની પણ મુલાકાત લીધી હતી. કેવડિયામાં પતંગિયા ઉદ્યાન ખાતે પતંગિયાઓથી ભરેલા મોટા ટોપલામાંથી પતંગિયાઓને મુક્ત કર્યા હતા. તેમણે સ્ટેચ્યુ ઑફ યુનિટીના સાંનિધ્યમાં આવેલી એકતા નર્સરીની પણ મુલાકાત લીધી હતી. બાદમાં પ્રધાનમંત્રીએ ‘સ્ટેચ્યુ ઑફ યુનિટી’ની બાજુમાં જાહેર સભા સંબોધી હતી. પ્રધાનમંત્રીએ જણાવ્યું હતું કે,“સરદાર સરોવર ડેમમાં જળ સપાટી 138 મીટરથી વધારે ઊંચાઇ પર જોઇને હું હર્ષની લાગણી અનુભવું છું. સરદાર સરોવર ડેમ ગુજરાતના લોકો માટે આશાનું કિરણ છે. તે સખત મહેનત કરતાં લાખો ખેડૂતો માટે વરદાન સ્વરૂપ છે.” સ્ટેચ્યુ ઑફ લિબર્ટી સાથે સ્ટેચ્યુ ઑફ યુનિટીના પ્રવાસીઓના ધસારાની સરખામણી કરતાંપ્રધાનમંત્રીએ જણાવ્યું હતું કે,“અનાવરણના 11 મહિનાની અંદર, સ્ટેચ્યુ ઑફ યુનિટી 133 વર્ષ જૂના સ્ટેચ્યુ ઑફ લિબર્ટી જેટલા જ પ્રવાસીઓને આકર્ષી રહ્યું છે. સ્ટેચ્યુ ઑફ યુનિટીના કારણે કેવડિયા અને ગુજરાત વિશ્વ પ્રવાસન નકશા પર છે. મને કહેવામાં આવ્યું છે કે છેલ્લા 11 મહિનાઓમાં ભારત અને સમગ્ર વિશ્વમાંથી 23 લાખ જેટલા પ્રવાસીઓએ આ સ્થળની મુલાકાત લીધી છે.” સ્ટેચ્યુ ઑફ લિબર્ટી દરરોજ લગભગ સરેરાશ 10,000 પ્રવાસીઓને આકર્ષે છે. પરંતુ તમારે તે ધ્યાનમાં રાખવાની જરૂર છે કે તે 133 વર્ષ જૂનું છે. જ્યારે બીજી બાજુ સ્ટેચ્યુ ઑફ યુનિટી માત્ર 11 મહિના જૂનું છે. તેમ છતાં તે પ્રતિ દિન 8,500થી વધારે પ્રવાસીઓને આકર્ષી રહ્યું છે. તેમણે જણાવ્યું કે આ એક ચમત્કાર છે. સ્ટેચ્યુ ઑફ યુનિટી 31મી ઓક્ટોબર, 2018ના રોજ દેશના પ્રથમ ગૃહમંત્રીની જન્મ જયંતીના ઉપલક્ષ્યમાં જાહેર જનતા માટે ખુલ્લુ મુકવામાં આવ્યું હતું. પ્રધાનમંત્રીએ સરદાર પટેલની દૂરંદેશિતાની પ્રશંસા કરતાં ઉમેર્યુ હતુ કે જમ્મુ અને કાશ્મીર અંગે ગત મહિને સરકારનો નિર્ણય ભારતના પ્રથમ ગૃહમંત્રીની પ્રેરણાનું પરિણામ હતું. અને રાજ્યને બે કેન્દ્રશાસિત પ્રદેશોમાં વહેંચવાનો નિર્ણય સરદાર પટેલ પાસેથી પ્રાપ્ત થયેલી પ્રેરણા અને દાયકાઓ જૂની સમસ્યાનો ઉકેલ શોધવાનો પ્રયાસ હતો. પ્રધાનમંત્રીએ જણાવ્યું હતું કે તેમને સંપૂર્ણ વિશ્વાસ છે કે લાખો સાથીદારોના સક્રિય સહકારથી તે જમ્મુ અને કાશ્મીર તથા લદ્દાખમાં સમૃદ્ધિ અને વિશ્વાસનું વાતાવરણ સર્જી શકશે. પ્રધાનમંત્રીએ જણાવ્યું હતું કે, “તમારો સેવક ભારતની એકતા અને સર્વોચ્ચતા માટે સંપૂર્ણપણે કટિબદ્ધ છે. અમે છેલ્લા 100 દિવસો દરમિયાન આ કટિબદ્ધતાને વધારે મજબૂત કરી છેઅને નવી સરકાર પહેલા કરતાં પણ વધુ ગતિશિલતાથી કામ કરશે તથા અગાઉ કરતાં પણ ઊંચા લક્ષ્યો હાંસલ કરશે.”
પ્રધાનમંત્રીએ કહ્યું કે 21મી સદીમાં ગગનયાન ભારત માટે ઐતિહાસિક સિદ્ધિ હશે

પ્રધાનમંત્રી શ્રી નરેન્દ્ર મોદીએ નવા વર્ષ અને નવા દાયકાની તેમની પ્રથમ ‘મન કી બાત’માં ‘ગગનયાન’ મિશન અંગે ચર્ચા કરી હતી. તેમણે કહ્યું કે વર્ષ2022માં ભારત સ્વતંત્રતાનું 75મું વર્ષ ઉજવશે ત્યારે દેશ‘ગગનયાન’ મારફતેઅંતરિક્ષમાં કોઇ ભારતીયને પહોંચાડવાનાં પોતાના સંકલ્પને પૂર્ણ કરશે. તેમણે કહ્યું કે, “21મી સદીમાં ભારત માટે વિજ્ઞાન અને તકનીકી ક્ષેત્રે ગગનયાન મિશન ઐતિહાસિક સિદ્ધિ હશે. તે નવા ભારત માટે એક સીમાચિહ્નરૂપ સાબિત થશે.” પ્રધાનમંત્રીએ ભારતીય વાયુસેનાના ચાર પાઇલોટની પ્રશંસા કરી હતી જેમને મિશન માટે અંતરિક્ષયાત્રી તરીકે પસંદ કરવામાં આવ્યા છે અને રશિયામાં તેમની આગામી તાલીમ થવાની છે. “આ આશાસ્પદ યુવાનો ભારતની કુશળતા, પ્રતિભા, ક્ષમતા, હિંમત અને સપનાનું પ્રતીક છે. આપણા ચાર મિત્રો તેમની તાલીમ માટે થોડા દિવસોમાં રશિયા જવાના છે. મને વિશ્વાસ છે કે તેઓ ભારત-રશિયાની મિત્રતા અને સહયોગના એક નવા સુવર્ણ અધ્યાયની શરૂઆત કરશે. પ્રધાનમંત્રીએ કહ્યું કે એક વર્ષ સુધી તેમની તાલીમ બાદ તેઓ રાષ્ટ્રની આશા અને આકાંક્ષાઓ વહન કરવાની અને અંતરિક્ષમાં આગળ વધવાની જવાબદારી માટે તૈયાર થશે. તેમણે કહ્યું, “પ્રજાસત્તાક દિનના શુભ પ્રસંગે હું આ ચાર યુવાનો અને આ મિશન સાથે સંકળાયેલા ભારતીય અને રશિયન વૈજ્ઞાનિકો અને ઇજનેરોને અભિનંદન પાઠવું છું.”
પ્રધાનમંત્રી શ્રી નરેન્દ્ર મોદીએ ભારત રત્ન ડો. ભીમરાવ સ્મારક અને સાંસ્કૃતિક કેન્દ્ર માટે ઉત્તર પ્રદેશ સરકારની પ્રશંસા કરી

પ્રધાનમંત્રી શ્રી નરેન્દ્ર મોદીએ આદરણીય ડો. બાબાસાહેબ આંબેડકરના આદર્શોને યુવાનો વચ્ચે લોકપ્રિય બનાવવામાં અગ્રણી ભૂમિકા નિભાવવા માટે ઉત્તર પ્રદેશ સરકારની પ્રશંસા કરી છે. પ્રધાનમંત્રીએ એક ટ્વીટમાં કહ્યું, “ભારત રત્ન ડો. ભીમરાવ સ્મારક અને સાંસ્કૃતિક કેન્દ્ર, લખનઉ યુવાનો વચ્ચે આદરણીય ડો. બાબાસાહેબ આંબેડકરના આદર્શોને વધુ લોકપ્રિય બનાવશે. “હું ઉત્તર પ્રદેશ સરકારની આ પ્રયાસમાં અગ્રણી ભૂમિકા ભજવવા માટે પ્રશંસા કરૂં છું.”
કેન્દ્રીય મંત્રીમંડળે માલદીવના ન્યાયિક સેવા આયોગ વચ્ચે ન્યાયિક સહકારના ક્ષેત્રમાં એમઓયુ પર હસ્તાક્ષરને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત અને માલદીવ પ્રજાસત્તાકના ન્યાયિક સેવા આયોગ વચ્ચે ન્યાયિક સહકારના ક્ષેત્રમાં સમજૂતી કરાર (એમઓયુ) પર હસ્તાક્ષરને મંજૂરી આપી છે. ભારત અને અન્ય દેશો વચ્ચે ન્યાયિક સહયોગના ક્ષેત્રમાં આ આઠમો એમઓયુ છે. આ એમઓયુ કોર્ટ ડિજિટાઇઝેશન માટે ઇન્ફોર્મેશન ટેક્નોલોજીના લાભો મેળવવા માટે એક પ્લેટફોર્મ પૂરું પાડશે અને બંને દેશોમાં આઇટી કંપનીઓ અને સ્ટાર્ટ-અપ્સ માટે સંભવિત વૃદ્ધિ ક્ષેત્ર બની શકે છે. તાજેતરના વર્ષોમાં, ભારત અને માલદીવ વચ્ચેના ગાઢ સંબંધો બહુ-પરિમાણીય રીતે ગાઢ બન્યા છે. કાયદા અને ન્યાયના ક્ષેત્રમાં સહકાર અંગેના આ કરાર પર હસ્તાક્ષર થવાથી બંને દેશો વચ્ચેના સારા સંબંધોને વધુ વેગ મળશે. તે બંને દેશો વચ્ચે ન્યાયિક અને અન્ય કાનૂની ક્ષેત્રોમાં જ્ઞાન અને ટેકનોલોજીના આદાન-પ્રદાનને સક્ષમ બનાવશે એટલું જ નહીં પરંતુ "નેબરહુડ ફર્સ્ટ" નીતિના ઉદ્દેશ્યોને પણ આગળ વધારશે.
પ્રધાનમંત્રીએ બિહાર અને ઉત્તરપ્રદેશમાં ભારે વરસાદ તેમજ વીજળી પડવાથી લોકોના મૃત્યુ પર શોક વ્યક્ત કર્યો

પ્રધાનમંત્રીશ્રી નરેન્દ્ર મોદીએ બિહાર અને ઉત્તરપ્રદેશના કેટલાક વિસ્તારોમાં ભારે વરસાદ તેમજ વીજળી પડવાના કારણે થયેલા લોકોના મૃત્યુ પર શોક વ્યક્ત કર્યો છે. પ્રધાનમંત્રીએ કહ્યું ” બિહાર અને ઉત્તરપ્રદેશના કેટલાક જિલ્લાઓ માં ભારે વરસાદ અને અવકાશી વીજળી પડવાથી કેટલાક લોકોના નિધનના દુઃખદ સમાચાર મળ્યા.રાજ્ય સરકારો તત્પરતા સાથે રાહત કર્યોમાં જોતરાયેલી છે. આ આપદામાં જે લોકોએ પોતાનો જીવ ગુમાવ્યો છે એમના પરિજનો પ્રત્યે હું સંવેદના પ્રગટ કરું છું.”
મંત્રીમંડળે સ્વદેશ દર્શન યોજના અંતર્ગત મંજૂર થયેલા 10 પ્રોજેક્ટ માટે રૂ. 627.40 કરોડનું ભંડોળ મંજૂર કર્યું

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની બેઠકમાં સ્વદેશ દર્શનની યોજના અંતર્ગત વર્ષ 2018-19 દરમિયાન મંજૂર કરેલી 10 યોજનાઓ માટે 627.40 કરોડ રૂપિયા અને વર્ષ 2019-20 દરમિયાન નવી યોજનાઓની મંજૂરી માટે વધારે 1854.67 કરોડ રૂપિયા આપવાની મંજૂરી આપવામાં આવી છે. સ્વદેશ દર્શન યોજના અંતર્ગત પર્યટન મંત્રાલય ભારતને વૈશ્વિક સ્તરે પર્યટન સ્થળ બનાવવા માટે અને સંપૂર્ણપણે દેશમાં પર્યટન ક્ષેત્રનું માળખું વિકસિત કરી રહ્યું છે. પર્યટનના માળખાગત વિકાસની આ વ્યવસ્થાથી ખાનગી ક્ષેત્ર આવક કરવા સાથે સંબંધિત યોજનાઓમાં રોકાણ કરવા ઉત્સુક બનશે, જેથી પર્યટકોને પર્યટનનો શ્રેષ્ઠ અનુભવ મળી શકશે અને એનાથી પર્યટકોની સંખ્યા, આવક અને રોજગારીમાં પણ વધારો થશે. પૃષ્ઠભૂમિ વર્ષ 2014-15 માટે બજેટની જાહેરાત થયા પછી પર્યટન મંત્રાલયે જાન્યુઆરી, 2015માં સ્વદેશ દર્શન યોજના (કેન્દ્રીય ક્ષેત્ર યોજના) શરૂ કરી હતી. યોજના અંતર્ગત 15 સર્કિટ – હિમાલય સર્કિટ, પૂર્વોત્તર સર્કિટ, કૃષ્ણા સર્કિટ, બૌદ્ધ સર્કિટ અને દરિયાકિનારાની સર્કિટ, રણની સર્કિટ, જનજાતિય સર્કિટ, પારિસ્થિતિક સર્કિટ, વન્ય જીવ સર્કિટ, ગ્રામીણ સર્કિટ, આધ્યાત્મિક સર્કિટ, રામાયણ સર્કિટ, વિરાસત સર્કિટ, તીર્થંકર સર્કિટ અને સૂફી સર્કિટનો વિકાસ કરવામાં આવશે
પ્રધાનમંત્રીએ આર્જેન્ટિનાને FIFA વર્લ્ડ કપ ચેમ્પિયન બનવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ આર્જેન્ટિનાને ફિફા વર્લ્ડ કપ ચેમ્પિયન બનવા બદલ અભિનંદન પાઠવ્યા છે. શ્રી મોદીએ
પ્રધાનમંત્રી મોદીએ કેનેડાના પ્રધાનમંત્રી જસ્ટિન ટ્રુડો સાથે ટેલિફોન પર વાતચીત કરી

પ્રધાનમંત્રી શ્રી નરેન્દ્ર મોદીએ આજે સાંજે કેનેડાનાં પ્રધાનમંત્રી શ્રી જસ્ટિન ટ્રુડો સાથે ટેલિફોન પર વાતચીત કરી હતી. બંને નેતાઓએ પારસ્પિક હિતના વિકાસ પર અભિપ્રાયોનું આદાનપ્રદાન કર્યું હતું, ખાસ કરીને આબોહવામાં ફેરફાર પર. પ્રધાનમંત્રી મોદીએ પેરિસ સમજૂતીના અમલીકરણને આગળ વધારવા ભારતની કટિબદ્ધતાને પુનઃવ્યક્ત કરી હતી. પ્રધાનમંત્રીએ ચાલુ વર્ષે કેનેડિયન કન્ફેડરેશનની 150મી વર્ષગાંઠ પર પ્રધાનમંત્રી ટ્રુડોને અભિનંદન આપ્યા હતા. તેમણે કેનેડા સાથે દ્વિપક્ષીય જોડાણના વિવિધ ક્ષેત્રોમાં સંપૂર્ણ પ્રગતિની પ્રશંસા કરી હતી. બંને નેતાઓ બંને દેશો વચ્ચેના સંબંધો મજબૂત કરવા સંચાર અને સહકાર જાળવી રાખવા સંમત થયા હતા.
મંત્રીમંડળે બાહ્ય અવકાશના ઉપયોગના ક્ષેત્રમાં સહયોગ અંગે ભારત અને ફિનલેન્ડ વચ્ચેના સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળે બાહ્ય અવકાશના ઉપયોગના ક્ષેત્રમાં સહયોગ અંગે ભારત અને ફિનલેન્ડ વચ્ચેના સમજૂતી કરારને મંજૂરી આપી દીધી છે. આ સમજૂતી કરાર પર 10મી જાન્યુઆરી, 2019ના રોજ નવી દિલ્હી ખાતે હસ્તાક્ષર કરવામાં આવ્યા હતા. અસરો: હસ્તાક્ષર કરવામાં આવેલ સમજૂતી કરાર અંતર્ગત પૃથ્વીની રીમોટ સેન્સીંગ, સેટેલાઈટ કોમ્યુનિકેશન, સેટેલાઈટ નેવિગેશન, અવકાશ વિજ્ઞાન અને બાહ્ય અવકાશ ખેડવાના ક્ષેત્રમાં નવી સંશોધન પ્રવૃત્તિઓ અને અમલીકરણની સંભાવનાઓ શોધવામાં આવશે. ફિનલેન્ડની સરકાર સાથેના આ સહયોગ વડે માનવતાના કલ્યાણ માટે અવકાશ ટેકનોલોજીના અમલીકરણના ક્ષેત્રમાં સંયુક્ત પ્રવૃત્તિઓ વિકસાવવાની દિશામાં આગળ વધી શકાશે. વિગતો: આ સમજૂતી કરાર વડે નીચે મુજબના સક્ષમ સંભાવના ક્ષેત્રોમાં સહયોગની ખાતરી મળશે. • પૃથ્વીનું રીમોટ સેન્સીંગ • સેટેલાઈટ કોમ્યુનિકેશન અને સેટેલાઈટ આધારિત નેવિગેશન • અવકાશ વિજ્ઞાન અને ગ્રહોને લગતું સંશોધન • અવકાશી તત્વો અને ગ્રાઉન્ડ સિસ્ટમનો વિકાસ, તપાસ અને અમલીકરણ • ભારતીય લોન્ચ વિહિકલના માધ્યમથી ફિનલેન્ડના અવકાશી ઓબ્જેક્ટનું પ્રક્ષેપણ • અવકાશ સાથે સંલગ્ન માહિતીની પ્રક્રિયા અને ઉપયોગ • અવકાશી ટેકનોલોજી અને આર્ટિફિશિયલ ઇન્ટેલિજન્સના ઉપયોગ પર આધારિત નવીન એપ્લીકેશન અને ઉપાયોનો વિકસ • વૃદ્ધિ કરતી નવિન અવકાશી તકો અને ડેટા ઇકો સિસ્ટમ તેમજ બાહ્ય અવકાશના સંતુલિત ઉપયોગ માટે સહયોગ આ એમઓયુ અંતર્ગત ભાગ લેનારાઓ અથવા તેમના દ્વારા અધિકૃત કરવા પર અમલીકરણ કરતી એજન્સીઓ જરૂરિયાત પડવાથી તે વિશેષ સહકારી પરિયોજનાઓના વ્યવસ્થાપન માટે પરિયોજના ટીમની સ્થાપના કરી શકે છે જેનાં પર અમલીકરણ કરતી વ્યવસ્થાઓ અંતર્ગત કાર્ય કરવામાં આવશે. અમલીકરણ વ્યૂહરચનાઓ અને લક્ષ્યાંકો: • દરેક પ્રતિસ્પર્ધી આ એમઓયુ અંતર્ગત સહકારી પ્રવૃત્તિઓમાં સાયુજ્ય સ્થાપવા માટેના ઉદ્દેશ્યથી એક-એક કોઓર્ડીનેટરને નામાંકિત કરશે. આ એમઓયુને અમલીકૃત કરવા માટે સુવિધા માટે પ્રતિસ્પર્ધી પારસ્પરિક નિર્ણય લેવા માટે વારાફરતી ભારત અથવા ફિનલેન્ડમાં બેઠક કરશે અથવા વીડિયો કોન્ફરન્સીંગના માધ્યમથી નિર્ણયો લેશે. • આ એમઓયુ અંતર્ગત પ્રતિસ્પર્ધી અથવા તેમના દ્વારા અધિકૃત કરવામાં આવેલ અમલીકરણ એજન્સીઓ જરૂરિયાત પડે ત્યારે તે વિશેષ સહકારી પરિયોજનાના વ્યવસ્થાપન માટે પરિયોજના ટીમો સ્થાપિત કરી શકે છે જેના પર કામ અમલીકરણ કરતી વ્યવસ્થાઓ દ્વારા શરુ કરવામાં આવશે. આ નિર્ણય અવકાશ ક્ષેત્રમાં સહયોગ માટે ફિનલેન્ડની સરકાર દ્વારા પ્રદર્શિત કરવામાં આવેલ રસને ધ્યાનમાં રાખીને લેવામાં આવ્યો છે.
પ્રધાનમંત્રીએ સ્વતંત્રતા સેનાની વી. ઓ. ચિદમ્બરમ પિલ્લઈનું તેમની જયંતી પર સ્મરણ કર્યુ

પ્રધાનમંત્રી શ્રી નરેન્દ્ર મોદીએ સ્વતંત્રતા સેનાની વી. ઓ. ચિદમ્બરમ પિલ્લઈને તેમની જયંતી પર યાદ કર્યા છે. પ્રધાનમંત્રીએ એક ટ્વીટમાં કહ્યું; ‘દૂરદર્શી વી. ઓ. ચિદમ્બરમ પિલ્લઈને તેમની જયંતી પર સ્મરણ કરીએ છીએ. તેમણે આપણા આઝાદીના આંદોલનમાં અગ્રણી યોગદાન આપ્યું. તેમણે એક આત્મનિર્ભર ભારતની પણ પરિકલ્પના કરી અને તેના માટે તેમણે બંદરો અને જહાજ પરિવહન ક્ષેત્રોમાં વિશેષ રીતે પ્રયાસ કર્યા. તેઓ આપણા માટે વિશેષ પ્રેરણાના સ્ત્રોત છે.”
ભૂસ્ખલનને કારણે બાંગ્લાદેશમાં જાનહાનિ પર પ્રધાનમંત્રીએ દુઃખ વ્યક્ત કર્યું

બાંગ્લાદેશમાં ભેખડો ધસી પડવાને કારણે મોટી સંખ્યામાં લોકોના મૃત્યુ થયા છે, જેના પર પ્રધાનમંત્રી શ્રી નરેન્દ્ર મોદીએ દુઃખની લાગણી વ્યક્ત કરી હતી. સંકટની આ ઘડીમાં બાંગ્લાદેશને સાથસહકાર આપતા પ્રધાનમંત્રીએ જરૂર જણાય તો સ્થાનિક શોધ અને બચાવ કામગીરી માટે ભારત તૈયાર હોવાનું જણાવ્યું હતું. પ્રધાનમંત્રીએ કહ્યું હતું કે, “ભૂસ્ખલનને કારણે બાંગ્લાદેશમાં થયેલા મૃત્યુ પર દુઃખ થયું છે. મૃતકોના પરિવારજનોને મારું આશ્વાસન અને ઇજાગ્રસ્તોની સ્થિતિમાં સુધારો થાય તેવી પ્રાર્થના. ભારત સંકટની આ ઘડીમાં બાંગ્લાદેશ સાથે ખભે ખભા મિલાવીને ઊભું છે. જરૂર પડશે તો અમે સ્થાનિક શોધ અને બચાવ કામગીરીમાં સાથસહકાર આપવા તૈયાર છીએ.”